Alle dine netværksenheder skal kunne blive opdateret. Opdateringer er med til at rette evt. sårbarheder som er opstået siden enheden blev produceret. De fleste producenter leverer opdateringer til deres udstyr flere gange om året.
Hvis dine enheder ikke opdateres og vedligeholdes, er de langt mere sårbare end opdaterede enheder. Hackere finder hele tiden nye måder at udnytte usikkert udstyr, især udstyr som ikke er opdateret. Opdateringer er med til at lukke døren for hackere som forsøger at angribe dig.